चंडीगढ़. अमृतसर ट्रेन हादसे का मामला अब पंजाब हरियाणा हाईकोर्ट पहुंच गया है। मामले में हाईकोर्ट में एक जनहित याचिका दायर की गई है। याचिका में कहा गया है कि अमृतसर ट्रेन हादसे की जांच या तो सीबी आई से करवाई जाए या फिर इसके लिए एसआईटी गठित की जाए। मामले में सुनवाई कल मंगलवार को होगी। बताया जा रहा है कि वकील शशांक के माध्यम से याचिकाकर्ता दिनेश ढकोरिया ने उक्त याचिका डालकर अपील की है कि मामले की जांच को लेकर एस.आई.टी. गठित की जाए या सी.बी.आई. से जांच करवाई जाए। गौरतलब है कि अमृतसर में दशहरे के दिन रावण दहन के दौरान ट्रेन के नीचे कटकर 59 लोगों की मौत हो गई थी। जबकि 50 से ज्यादा लोग घायल हो गए थे। अमृतसर के जोड़ा फाटक के पास शुक्रवार शाम दशहरे के मौके पर रावण दहन देखने के लिए बड़ी संख्या में भीड़ उमड़ी थी।